Diari Oficial de la Generalitat Valenciana


Sumari del DOGV 4420, del 17-01-2003 (2003/234)

ORDE de 8 de gener de 2003, de la Conselleria d'Agricultura, Pesca i Alimentació, per la qual es regula la concessió de l'autorització de l'ús de l'adhesiu descrit en l'article 4.3 del Reglament (CE) 1.148/2001, de la Comissió, de 12 de juny de 2001, sobre els controls de conformitat amb les normes de comercialització aplicables en el sector de les fruites i les hortalisses fresques.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2003/01/08/(1)/dof/vci/html**

### Dades del document

Número de DOGV
:   4420

Data del DOGV
:   17-01-2003

Secció del DOGV
:   I. DISPOSICIONS GENERALS

Número del document
:   2003/234


Data del document
:   08-01-2003

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

Anàlisi jurídica

 Descriptors 

:   * norma
    * adhesiu
    * marca de qualitat
    * indústria agrària
    * legislació
    * fruita fresca
    * envasament
    * producte agrícola
    * llegum

ORDE de 8 de gener de 2003, de la Conselleria d'Agricultura, Pesca i Alimentació, per la qual es regula la concessió de l'autorització de l'ús de l'adhesiu descrit en l'article 4.3 del Reglament (CE) 1.148/2001, de la Comissió, de 12 de juny de 2001, sobre els controls de conformitat amb les normes de comercialització aplicables en el sector de les fruites i les hortalisses fresques. [2003/X234]
  
En l'article 4.3 del Reglament (CE) núm. 1.148/2001, de la Comissió, de 12 de juny de 2001, sobre els controls de conformitat amb les normes de comercialització aplicables en el sector de les fruites i hortalisses fresques (DOCE L 156, de 13 de juny), s'establix que:
  
?Els estats membres podran autoritzar els agents econòmics de la fase d'expedició que oferisquen prou garanties d'un percentatge de conformitat constant i elevat de les fruites i hortalisses subjectes a normes de comercialització que expedisquen a col·locar en cada paquet que envien un adhesiu, el model del qual figura en l'annex III, durant un termini de tres anys prorrogables.
  
Els agents econòmics que tinguen eixa possibilitat hauran de:
  
- disposar de persones encarregades del control que tinguen una formació homologada per l'estat membre,
  
- disposar d'instal·lacions adequades per a la preparació i l'envasament dels productes,
  
- comprometre's a efectuar un control de conformitat de les mercaderies que expedisquen i portar un registre de totes les operacions de control que efectuen.
  
Quan l'agent econòmic deixe d'oferir prou garanties d'un percentatge de conformitat constant i elevat o quan deixe de complir algun dels requisits abans assenyalats, l'estat membre li retirarà l'autorització de col·locar en cada paquet que expedisca l'adhesiu, el model del qual figura en l'annex III.-
  
Cal establir, per tant, el procediment per a la concessió, pròrroga i revocació de l'autorització als agents comercials d'expedició de fruites i hortalisses fresques per a col·locar en cada paquet que expedisquen un adhesiu segons el model de l'annex III del Reglament (CE) 1.148/2001.
  
Així doncs, per les competències que tinc atribuïdes,
  
ORDENE
  
Article 1
  
La Conselleria d'Agricultura, Pesca i Alimentació autoritzarà els agents econòmics de la fase d'expedició de fruites i hortalisses (en avant, agents econòmics) que ho sol·liciten i que complisquen els requisits exigits a col·locar en cada paquet que expedisquen un adhesiu segons el model de l'annex III del Reglament (CE) 1.148/2001, el qual es reproduïx en l'annex 1 d'esta orde.
  
Article 2
  
1. Per a obtindre l'autorització caldrà presentar, en els registres dels servicis territorials corresponents o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, una sol·licitud dirigida al cap dels servicis territorials de la Conselleria d'Agricultura, Pesca i Alimentació de la província on es trobe la raó social del sol·licitant, acompanyada de la documentació següent:
  
a) Relació de les persones encarregades d'efectuar el control de l'empresa i els seus currículums.
  
b) Compromís firmat pel representant legal de l'empresa d'efectuar un control de conformitat de les mercaderies que expedisquen i portar un registre de totes les operacions de control que efectuen.
  
c) Memòria o descripció de les instal·lacions per a la preparació i l'envasament de productes.
  
2. La documentació exigida en els apartats a) i b) podrà ser substituïda per la documentació corresponent del seu sistema de qualitat per a aquells agents econòmics que disposen d'un certificat de compliment de la norma UNE-EN-ISO 9001:2000 emés per una entitat de certificació acreditada.
  
Article 3
  
Una vegada presentada la sol·licitud, el cap dels servicis territorials nomenarà instructor, el qual efectuarà la seua proposta raonada i basada en les dades de l'empresa que figuren en la base de dades d'agents econòmics del sector de fruites i hortalisses definides en l'article 3.1 del Reglament (CE) 1.148/2001, en visites d'inspecció prèvies i en qualssevol altres dades i informes dels servicis tècnics competents obtinguts en el transcurs de la instrucció que permeten jutjar sobre la capacitat de l'empresa d'oferir prou garanties d'un percentatge de conformitat constant i elevat de les fruites i hortalisses subjectes a normes de comercialització.
  
Article 4
  
El cap dels servicis territorials, per delegació de la consellera d'Agricultura, Pesca i Alimentació, resoldrà i notificarà la resolució de concessió o denegació de l'autorització sol·licitada en el termini màxim de tres mesos des de la presentació de la sol·licitud per l'interessat. No obstant això, en cas que la sol·licitud d'autorització s'efectue fora de la campanya d'activitat de l'empresa sol·licitant, i a l'efecte de poder realitzar les comprovacions oportunes en les instal·lacions, el termini de tramitació del procediment d'autorització començarà a comptar des de l'inici de la campanya.
  
Article 5
  
L'autorització concedida tindrà una validesa de tres anys prorrogables, amb la petició prèvia de l'interessat dins del termini de tres mesos amb anterioritat a la finalització del termini d'autorització, i comprovació del manteniment dels requisits exigits per a l'autorització inicial.
  
Article 6
  
Durant el període de vigència de l'autorització, esta podrà revocar-se a sol·licitud de l'interessat o per resolució motivada quan es comprove que l'autoritzat ha deixat de complir algun dels requisits descrits en l'article 4.3 del Reglament (CE) 1.148/2001, amb audiència prèvia a l'interessat.
  
Article 7
  
La Conselleria d'Agricultura, Pesca i Alimentació comunicarà mensualment la concessió, pròrroga o revocació de les autoritzacions a l'Autoritat de Coordinació a Espanya per a l'aplicació del Reglament (CE) 1.148/2001, i a la Subdirecció General d'Inspecció, Certificació i Assistència Tècnica del Comerç Exterior en virtut dels seus acords de col·laboració.
  
DISPOSICIÓ TRANSITÒRIA
  
De conformitat amb el que es preveu en l'article 11.2 del Reglament (CE) 1.148/2001, els agents econòmics que estaven exempts de les operacions de control en el lloc d'expedició d'acord amb l'article 6 del Reglament (CEE) 2.251/92 podran utilitzar el material d'envasament proveït de l'adhesiu indicat en l'annex III del Reglament (CEE) 2.251/92 fins al 30 de juny de 2003 o fins que s'autoritze en un altre reglament.
  
Així mateix, els operadors exempts en virtut de l'article 6 del Reglament (CEE) 2.251/92 es consideraran autoritzats segons el Reglament (CE) 1.148/2001 fins al 31 de juliol de 2003. Per a obtindre la pròrroga de la dita autorització hauran de presentar la sol·licitud corresponent. El número d'autorització se'ls notificarà abans del 30 de juny de 2003.
  
DISPOSICIÓ FINAL
  
La present Orde entrarà en vigor el sendemà de la publicació en el Diari Oficial de la Generalitat Valenciana.
  
València, 8 de gener de 2003
  
La consellera d'Agricultura, Pesca i Alimentació,
  
Mª ÀNGELS RAMÓN-LLIN I MARTÍNEZ
  
ANNEX II
  
Model de sol·licitud
  
El senyor \_\_\_\_\_\_\_\_\_\_\_\_\_\_\_\_\_\_\_\_\_, en nom i representació d\_\_\_\_\_\_\_\_\_\_\_\_\_\_\_\_\_\_\_\_\_\_\_, amb CIF \_\_\_\_\_\_\_ i domicili social \_\_\_\_\_\_\_\_\_\_\_\_\_\_\_\_\_\_\_\_\_,
  
sol·licita l'autorització per a col·locar en cada paquet que expedisca un adhesiu segons el model de l'annex III del Reglament (CE) 1.148/2001, i a l'empara de l'Orde d d de 200 , de la Conselleria d'Agricultura, Pesca i Alimentació.
  
Documentació que s'hi adjunta:
  
- Núm. de registre sanitari
  
- Núm. de registre d'indústries agràries
  
- Relació de les persones encarregades d'efectuar el control a l'empresa i els seus currículums.
  
- Compromís firmat pel representant legal de l'empresa d'efectuar un control de conformitat de les mercaderies que expedisquen i portar un registre de totes les operacions de control que realitzen.
  
Certificat de compliment de la norma UNE-EN-ISO 9001:2000 emés per una entitat de certificació acreditada.


Còpia Permalink ELI